钦定古今图书集成/明伦汇编/宫闱典/第003卷 > 荆川稗篇 > 《女师箴》后汉·皇甫规
## 钦定古今图书集成/明伦汇编/宫闱典/第003卷 > 荆川稗篇 > 《女师箴》后汉·皇甫规

“观象制教，肇经乾坤。家有王义，室有严君。各有定位，
阴阳是分。昔在轩辕，陶化正刑。刑于壸闱，以临百官。
煌煌后妃，女𬘘是闲。穆穆夫人，爰采洁蘩。师礼莫违，
神罔时怨。关睢首化，万国承流。实有淑女，允作好逑。
唐媛兴妫，文母盛周。德音不回，弘济大繇。咨尔庶妃，
銮辂斯迈。战战兢兢，厉省鞶带。渐进不形，变起无外。”
行难著而易丧，事易失而难退。动若顺流，应如发机。
奉上惟敬，抚下惟慈。怨岂在明，患生不思。